《吴鼓吹曲十二曲 其一 炎精缺》
魏晋·佚名

炎精缺，汉道微。皇纲弛，政德违。众奸炽，民冈依。赫武烈，越龙飞。

陟天衢，耀灵威。鸣雷鼓，抗电麾。抚乾衡，镇地机。厉虎旅，骋熊罴。

发神听，吐英奇。张角破，边韩羁。宛颍平，南土绥。神武章，渥泽施。

金声震，仁风驰。显高门，启皇基。统冈极，垂将来。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。